Λένα Βούλτσου-Ράλλη

Η Ελένη Λένα Βούλτσου-Ράλλη (Αθήνα 1928 - Αθήνα 19 Απριλίου 2015) ήταν ελληνίδα πρώην αθλήτρια της αντισφαίρισης και της επιτραπέζιας αντισφαίρισης, σύζυγος πρωθυπουργού και πρώην πρώτη κυρία της χώρας.

Γέννημα θρέμα της Κηφισιάς όπου και διέμενε μόνιμα έως τον θάνατο της. Ήταν παντρεμένη από το 1950 με τον μετέπειτα πρωθυπουργό Γεώργιο Ράλλη και είχαν δύο κόρες. Όταν σταμάτησε τον αθλητισμό ασχολήθηκε με την εμπορία ρούχων, ήταν η πρώτη αντιπρόσωπος στην ελλάδα της εταιρίας Lacoste.

Στην αντισφαίριση ήταν αθλήτρια του Ομίλου αντισφαίρισης Αθηνών. Στο Πανελλήνιο πρωτάθλημα αντισφαίρισης ανδρών και γυναικών στο μονό γυναικών ήταν δεύτερη το 1949. Στο διπλό γυναικών ήταν πρώτη το 1951 με συμπαίκτρια την Ασπασία Απέργη, δεύτερη ήταν το 1948, 1949 και το 1953. Συμμετείχε και στο τουρνουά Γουίμπλεντον των Τζούνιορς το 1948. 

Στην επιτραπέζια αντισφαίριση ήταν αθλήτρια του Παναθηναϊκού, ο Σκιαδάς στην ιστορία του ΟΑΑ την αναφέρει αθλήτρια του ΟΑΑ. Στο Πανελλήνιο Πρωτάθλημα Επιτραπέζιας Αντισφαίρισης ήταν πρώτη το 1945 στο μονό, διπλό και μεικτό. Στο μονό γυναικών ήταν επίσης πρώτη το 1948, 1949, 1950, 1952, 1953 και 1958. Πρώτη επίσης στο μεικτό το 1949, 1953. Ήταν πρώτη στο Εαρινό πρωτάθλημα του 1942 στο μονό και διπλό γυναικών.

Παραπομπές

Πηγές 
 Ελευθέριου Σκιαδά, 100 χρόνια Όμιλος Αντισφαίρισης Αθηνών 1895-1995, Μικρός Ρωμηός Ε.Π.Ε., ISBN 960-85466-2-1

Ελληνίδες αθλήτριες της αντισφαίρισης
Αθλητές του ΟΑΑ
Αθλητές επιτραπέζιας αντισφαίρισης ΠΑΟ
Ελληνίδες αθλήτριες της επιτραπέζιας αντισφαίρισης
Σύζυγοι Ελλήνων Πρωθυπουργών